Shanghai hiriko Euskal Etxea

Shanghaiko Euskal Etxea Txinako Herri Errepublikako Shanghai hirian dagoen euskal etxe bat da. Hau da elkartearen helbidea: 愚园路1088室115号.
 Historia 
Euskaldunen presentzia Shanghaien aspaldikoa da. 1929rako dagoeneko bazen zesta puntako frontoi bat hirian, “Central Auditorium” edo “Jai Alai Auditorium” izena zuena. “Parc des Sports” gisa ere ezagutzen zen, auzo frantsesean kokaturik baitzegoen.

Shanghaiko Euskal Etxea 2004an sortu zuten 17 bazkidek. Txinan (Pekinen, Shanghain, Hong Kongen, Ningbon) euskal enpresa ugari daude eta bertara lan kontuengatik denboraldia igarotzera joaten direnak eta Unibertsitateetan ikasten ari diren ikasleak bildu ohi dira Euskal Etxean.

2015ean Real Sociedad taldeak Txinan egin zuen bira batean jokalariek Shanghaiko Euskal Etxea ezagutu zuten.

 Baliabideak 
Egoitza alokairuan du. Eraikinak honako baliabide hauek ditu:

 Taberna eta jatetxea
 Liburutegia
 Emankizun aretoa

 Jarduerak 
Euskal jai tradizionalak antolatzen dituzte, hala nola, Aste Nagusia, Inauteriak, Danborrada, Zeledonen jaitsiera, Sanferminak... Txinara bisitan doazen politika edo gizarte munduko euskaldun ospetsuei harrera ere egiten diete.

Korrika ere antolatu izan dute Shanghaiko kaleetan.

Sorreratik bertatik "Urrezko abakoa" saria ematen zaio Euskal munduan esanguratsua den pertsona edo talde bati, hala nola, Juan Jose Ibarretxe, Euskal Selekzioa, Bilboko udala...

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)Iur

 Irudiak 

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Txinako Herri Errepublikako euskal etxeak